En ældre mand fra Vrå blev lørdag aften udsat for et hjemmerøveri på sin landejendom.[size=3][/size]

Omkring klokken kvart i ti lørdag aften trængte to ukendte gerningsmænd ind i mandens hus. - Da de kommer ind, slår de flere gange manden i hovedet med den uskarpe ende af en økse og truer sig til et ukendt pengebeløb, inden de stikker af, fortæller vagtchefen hos Nordjyllands Politi. Efter hjemmerøveriet måtte den 83-årige køres på sygehuset med flere skader, men han er ifølge politiet uden for livsfare. Nordjyllands Politi efterlyser nu de to røvere. De beskrives som værende 15-20 år gamle og talte begge med lokal dialekt. Oplysninger kan gives til Nordjyllands Politi på telefon 1-1-4.